**B. Osobitná časť**

**K čl. I bodu 1**

​Dopĺňajú  sa podporované druhy ovocia v prípade platby na pestovanie vybraných druhov ovocia s vysokou prácnosťou na základe výsledku konzultácie s Európskou komisiou.

**K čl. I bodu 2**

Úprava podmienky z dôvodu potreby aplikačnej praxe. V prípade, že žiadateľ pestuje druhy zeleniny, ktorých najneskorší termín výsevu je po 15. máji príslušného kalendárneho roka, môže účtovný doklad o nákupe osiva alebo sadeníc preukazujúci splnenie podmienky podľa prílohy č. 1 alebo prílohy č. 2 predložiť najneskôr do 30. septembra príslušného kalendárneho roka. Zároveň sa preformuluje časť týkajúca sa uznávania osiva zelenín. Úprava podmienky z dôvodu potreby aplikačnej praxe. V prípade, že žiadateľ pestuje druh rajčiakov, ktorých najneskorší termín výsevu je po 15. máji príslušného kalendárneho roka, môže účtovný doklad o nákupe osiva alebo sadeníc preukazujúci splnenie podmienky podľa § 9 ods. 2 predložiť najneskôr do 30. septembra príslušného kalendárneho roka. Zároveň sa preformuluje časť týkajúca sa uznávania osiva zelenín.

**K čl. I bodu 3**

​Uvádza sa prechodné ustanovenie k úprave účinnej od 1. marca 2017.

**K čl. I bodu 4**

Opravuje sa minimálny počet kusov druhov zeleniny a minimálna hmotnosť osiva v prípade kategórií zeleniny pri platbe na pestovanie vybraných druhov zeleniny s veľmi vysokou prácnosťou.

**K čl. II**

Navrhuje sa účinnosť nariadenia vlády Slovenskej republiky od 1. marca 2017.  
Dátum nadobudnutia účinnosti návrhu novely nariadenia vlády je určený tak, aby jeho adresáti mali dostatok času na oboznámenie sa s novou právnou úpravou.